b'\n_START_ARTICLE_\nFA Cup\n_START_SECTION_\nIstorie\n_START_PARAGRAPH_\nPrima campioan\xc4\x83 a fost Wanderers, o echip\xc4\x83 format\xc4\x83 din tineri din Londra, care a mai c\xc3\xa2\xc8\x99tigat alte cinci edi\xc8\x9bii din \xc8\x99apte.  Primele echipe care au triumfat \xc3\xaen competi\xc8\x9bie erau formate din amatori boga\xc8\x9bi din sudul Angliei. \xc3\x8en 1883 Blackburn Olympic devine prima echip\xc4\x83 din nord care c\xc3\xa2\xc8\x99tig\xc4\x83 cupa, \xc3\xaen fa\xc8\x9ba celor de la Old Etonians.  P\xc3\xa2n\xc4\x83 la revenirea \xc3\xaen Blackburn, c\xc4\x83pitanul Albert Warburton a declarat: "Cupa este bine primit\xc4\x83 \xc3\xaen Lancashire.  Va fi bine p\xc4\x83zit\xc4\x83 \xc8\x99i nu se va mai \xc3\xaentoarce niciodat\xc4\x83 \xc3\xaen Londra.\xe2\x80\x9d_NEWLINE_Odat\xc4\x83 cu apari\xc8\x9bia primelor cluburi profesioniste de fotbal, cele de amatori \xc8\x99i-au pierdut din importan\xc8\x9b\xc4\x83.  Primele cluburi profesioniste au format The Football League \xc3\xaen 1888.  De atunci, o singur\xc4\x83 echip\xc4\x83 care nu juca era membr\xc4\x83 a unei ligi profesioniste \xc8\x99i a c\xc3\xa2\xc8\x99tigat cupa. Tottenham Hotspur, care juca \xc3\xaen Southern League, a \xc3\xaenvins-o pe Sheffield United din The Football League \xc3\xaen finala din 1901.  Un an mai t\xc3\xa2rziu Sheffield United a ajuns din nou \xc3\xaen final\xc4\x83 pe care a \xc8\x99i c\xc3\xa2\xc8\x99tigat-o. Cupa a r\xc4\x83mas \xc3\xaen vitrinele echipelor din nord, p\xc3\xa2n\xc4\x83 \xc3\xaen 1921, c\xc3\xa2nd Tottenham l-a cucerit pentru a doua oar\xc4\x83. Echipa Cardiff City, care de\xc8\x99i este din \xc8\x9aara Galilor joac\xc4\x83 \xc3\xaen Liga Englez\xc4\x83 de Fotbal, este singura din afara Angliei care ob\xc8\x9binut cupa (cea din 1927).  Echipa sco\xc8\x9bian\xc4\x83 Queens Park a ajuns de dou\xc4\x83 ori \xc3\xaen finalele primelor edi\xc8\x9bii ale competi\xc8\x9biei._NEWLINE_Newcastle United s-a bucurat de o scurt\xc4\x83 perioad\xc4\x83 de dominare \xc3\xaen anii \'50, c\xc3\xa2\xc8\x99tig\xc3\xa2nd trofeul de trei ori \xc3\xaen cinci ani,  iar \xc3\xaen anii \'60, Tottenham Hotspur a cucerit trei trofee din \xc8\x99apte. Aceasta a marcat \xc3\xaenceputul unei perioade de succes pentru cluburile londoneze, ie\xc8\x99ind \xc3\xaenving\xc4\x83toare \xc3\xaen 11\xc2\xa0 finale din 22\xc2\xa0.  Echipele din a doua lig\xc4\x83 englez\xc4\x83, numit\xc4\x83 atunci Second Division, au de\xc8\x9binut trofeul \xc3\xaentre anii 1973 \xc8\x99i 1980, printre care  Sunderland \xc3\xaen 1973, Southampton \xc3\xaen 1976, \xc8\x99i West Ham United \xc3\xaen 1980, ultima victorie \xc3\xaentr-o final\xc4\x83 pentru cele din afara primei ligi.  De la triumful nea\xc8\x99teptat al celor de la Wimbledon \xc3\xaen 1988, a\xc8\x99a numitul \xe2\x80\x9eBig Four\xe2\x80\x9d, din care fac parte  Manchester United, Liverpool, Arsenal \xc8\x99i Chelsea, \xc8\x99i-au adjudecat trofeul de 18 ori din 21 posibile. \xc3\x8en ultimele finale jucate pe Wembley, Chelsea are cele mai multe cupe c\xc3\xa2\xc8\x99tigate, cinci.\n_START_SECTION_\nFinala\n_START_PARAGRAPH_\nP\xc3\xa2n\xc4\x83 \xc3\xaen 1999, egalul \xc3\xaentr-o final\xc4\x83 ducea la rejucarea meciului; de atunci partida se decide \xc3\xaen prelungiri \xc8\x99i dac\xc4\x83 scorul este tot egal la loviturile de la 11 m.  Cupa a fost decis\xc4\x83 la penalty-uri \xc3\xaen finalele din 2005 \xc8\x99i 2006.Competi\xc8\x9bia nu s-a disputat \xc3\xaen timpul Primului R\xc4\x83zboi Mondial \xc8\x99i Cel de-al Doilea R\xc4\x83zboi Mondial \xc3\xaen afar\xc4\x83 de sezonul 1914\xe2\x80\x9315, care a fost finalizat, \xc8\x99i sezonul 1939\xe2\x80\x9340, care a fost abandonat \xc3\xaen timpul calific\xc4\x83rilor.'